#21卷-00-00-00

三國史記卷第二十一 高句麗本紀第九

三國史記卷第二十一.

輸忠定難靖國贊化同德功臣開府儀同三司檢校太師守太保門下侍中判尙書吏禮部事集賢殿太學士監修國史上柱國致仕臣<金富軾>奉宣撰.

#21卷-高句麗本紀9-00-00

高句麗本紀第九.

<寶臧王{寶藏王}>上.

)『三國史記』 목록의 21권조와 22권조,

『三國史記』 21卷 高句麗本紀 9권의 제목과 본문에는 □寶臧王□으로 되어 있으나,『三國史記』 22卷 高句麗本紀 10권의 제목에는 □寶藏王□으로 되어 있다. 趙炳舜은 이를 근거로 □□寶臧王□이 옳다고 보고 있으나 여기에서는 國史大事典의 기록 등에 근거하여 □寶藏王□으로 한다.

#21卷-高句麗本紀9-寶藏王-元年

○王, 諱<臧{藏}>[或云<寶臧{寶藏}>.], 以失國故無諡. <建武王>弟<大陽王>之子也. <建武王>在位第二十五年, <盖蘇文{蓋蘇文}>弑之, 立<臧>繼位. <新羅>謀伐<百濟>, 遣<金春秋>乞師, 不從.

) 李丙燾.

#21卷-高句麗本紀9-寶藏王-02年

○二年, 春正月, 封父爲王. 遣使入<唐>朝貢. 三月, <蘇文>告王曰: □三敎譬如鼎足, 闕一不可. 今儒釋□興, 而道敎未盛, 非所謂備天下之道術者也. 伏請遣使於<唐>, 求道敎以訓國人.□ 大王深然之, 奉表陳請. <太宗>遣道士<叔達>等八人, 兼賜<老子>『道德經』. 王喜, 取僧寺館之. 閏六月, <唐><太宗>曰: □<蓋蘇文>弑其君, 而專國政, 誠不可忍. 以今日兵力, 取之不難, 但不欲勞百姓, 吾欲使<契丹>·<靺鞨>擾之, 何如?□ <長孫無忌>曰: □<蘇文>自知罪大, 畏大國之討, 嚴設守備.

陛下姑爲之隱忍, 彼得以自安, 必更驕惰, 愈肆其惡, 然後討之, 未晩也.□

帝曰: □善.□ 遣使持節備禮冊命, 詔曰: □懷遠之規, 前王令典, 繼世之義, 列代舊章. <高句麗>國王<臧{藏}>, 器懷韶{昭}敏, 識宇詳正, 早習禮敎, 德義有聞. 肇承藩業, 誠款先著, 宜加爵命, 允玆故實, 可上柱國<遼東郡>公{王}<高句麗>王.□ 秋九月, <新羅>遣使於<唐>, 言: <百濟>攻取我四十餘城, 復與<高句麗>連兵, 謀絶入朝之路. 乞兵救援. 十五日, 夜明不見月, 衆星西流.

) 趙炳舜. 『三國史節要』.

) 李丙燾. 『資治通鑑』. 『冊府元龜』.

#21卷-高句麗本紀9-寶藏王-03年

○三年, 春正月, 遣使入<唐>朝貢. 帝命司農丞<相里玄奬>, □璽書賜王曰: □<新羅>委質國家, 朝貢不乏, 爾與<百濟>, 各宜□兵. 若更攻之, 明年發兵, 擊爾國矣.□ <玄奬>入境, <蓋蘇文>已將兵擊<新羅>, 破其兩城. 王使召之, 乃還. <玄奬>諭以勿侵<新羅>, <蓋蘇文>謂<玄奬>曰: □我與<新羅>, 怨隙已久. 往者, <隋>人入寇, <新羅>乘□, 奪我地五百里, 其城邑皆據有之. 自非歸我侵地, 兵恐未能已.□ <玄奬>曰: □旣往之事, 焉可追論? 今<遼東>諸城, 本皆<中國>郡縣, <中國>尙且不言, <高句麗>豈得必求故地?□ 莫離支竟不從. <玄奬>還, 具言其狀. <太宗>曰: □<蓋蘇文>弑其君, 賊其大臣, 殘虐其民, 今又違我詔命, (+侵暴□國)不可以不討.□

) 李丙燾. 『資治通鑑』.

秋七月, 帝將出兵, □<洪>·<饒>·<江>三州, 造舡四百□, 以載軍糧. 遣<營州>都督<張儉>等, 帥<幽>·<營>二都督兵, 及<契丹>·<奚>·<靺鞨>, 先擊<遼東>, 以觀其勢. 以大理鄕{大理卿}<韋挺>, 爲□輸使, 自<河北>諸州, 皆受<挺>節度, 聽以便宜從事. 又命少卿<蕭銳>, 轉<河南>諸州糧入海. 九月, 莫離支貢白金於<唐>. <楮遂良>曰: □莫離支弑其君, 九夷所不容. 今將討之, 而納其金, 此□鼎之類也, 臣謂不可受.□ 帝從之. 使者又言: □莫離支遣官五十, 入宿衛.□ 帝怒謂使者曰: □汝曹皆事<高><武>, 有官爵, 莫離支弑逆, 汝曹不能復□, 今更爲之遊說, 以欺大國, 罪孰大焉?□ 悉以屬大理. 冬十月, <平壤>雪{雨}色赤. 帝欲自將討之, 召<長安>耆老, 勞曰: □<遼東>, 故<中國>地, 而莫離支賊殺其主, 朕將自行經略之. 故與父老納{約}, 子若孫從我行者, 我能□循之, 無容恤也.□ 則厚賜布粟. 群臣皆勸帝毋行. 帝曰: □吾知之矣, 去本以趣末; 捨高以取下; 釋近而之遠, 三者爲不祥, 伐<高句麗>, 是也. 然<蓋蘇文>弑君, 又戮大臣以逞, 一國之人, 延頸待救, 議者顧未亮耳.□ 於是, 北輸粟<營州>, 東儲粟<古大人城>.

)『북한본』.

) 趙炳舜. 『三國史節要』.

) 李丙燾. 『唐書』.

趙炳舜. 『三國史節要』.

十一月, 帝至<洛陽>. 前<宜州>刺史<鄭天璹>, 已致仕, 帝以其嘗從<隋><煬帝>伐<高句麗>, 召詣行在問之. 對曰: □<遼東>道遠, 糧轉艱阻, 東夷善守城, 不可猝下.□ 帝曰: □今日非<隋>之比, 公但聽之.□ 以刑部尙書<張亮>, 爲<平壤>道行軍大摠管, 帥<江>·<淮>·<嶺>·<□>兵四萬, <長安>·<洛陽>募士三千, 戰艦五百□, 自<&萊州{東萊州}>泛海, 趣<平壤>. 又以太子詹事左衛率<李世勣>, 爲<遼東>道行軍大摠管, 帥步騎六萬, 及<蘭>·<河>二州降胡, 趣<遼東>. 兩軍合勢, 大集於<幽州>. 遣行軍摠管<江行本{姜行本}>·少監<丘行淹>, 先督衆士, 造梯衝於<安羅山{安蘿山}>. 時, 遠近勇士應募, 及獻攻城器械者, 不可勝數. 帝皆親加損益, 取其便易. 又手詔諭天下: □以<高句麗><蓋蘇文>, 弑主虐民, 情何可忍? 今欲巡幸<幽>·<□>, 問罪<遼>·<碣>, 所過營頓, 無爲勞費.□ 且言: □昔, <隋><煬帝>殘暴其下, <高句麗>王, 仁愛其民. 以思亂之軍, 擊安和之衆, 故不能成功. 今略言必勝之道有五: 一曰, 以大擊小; 二曰, 以順討逆; 三曰, 以理乘亂; 四曰, 以逸敵勞; 五曰, 以悅當怨, 何憂不克? 布告元元, 勿爲疑懼.□ 於是, 凡頓舍供備之具, □者太半. 詔諸軍及<新羅>·<百濟>·<奚>·<契丹>, 分道擊之.

) 趙炳舜. 『三國史節要』.

) 李丙燾. 『資治通鑑』『冊府元龜』.

) 李丙燾. 『資治通鑑』.

#21卷-高句麗本紀9-寶藏王-04年

○四年, 春正月, <李世勣>軍, 至<幽州>. 三月, 帝至<定州>, 謂侍臣曰: □<遼東>本<中國>之地, <隋>氏四出師, 而不能得. 朕今東征, 欲爲<中國>報子弟之□, <高句麗>雪君父之恥耳. 且方隅大定, 唯此未平, 故及朕之未老, 用士大夫餘力, 以取之.□ 帝發<定州>, 親佩弓矢, 手結雨衣於鞍後. <李世勣>軍發<柳城>, 多張形勢, 若出<懷遠鎭>者, 而潛師北趣甬道, 出我不意. 夏四月, <世勣>自<通定>, 濟<遼水>, 至<玄□>, 我城邑大駭, 皆閉門自守. 副大摠管江夏王<道宗>, 將兵數千, 至<新城>, 折衝都尉<曹三良>, 引十餘騎, 直壓城門, 城中驚(+懼), 無敢出者. <營州>都督<張儉>, 將胡兵爲前鋒, 進度<遼水>, 趨<建安城>, 破我兵, 殺數千人. <李世勣>·江夏王<道宗>, 攻<盖牟城>, □{拔}之, 獲一{二}萬人·糧十萬石, 以其地爲<盖州>. <張亮>帥舟師, 自<東萊>度海, 襲<卑沙城>. 城四面懸絶, 惟西門可上. <程名振>引兵夜至, 副摠管<王大度>先登. 五月, 城陷, 男女八千口沒焉. <李世勣>進至<遼東城>下. 帝至<遼>澤, 泥□二百餘里, 人馬不可通. 將作大匠<閻立德>, 布土作橋, 軍不留行, 度澤東. 王發<新城>·<國內城>步騎四萬, 救<遼東>. 江夏王<道宗>, 將四千騎逆之, 軍中皆以爲衆寡懸絶, 不若深溝高壘, 以待車駕之至. <道宗>曰: □賊恃衆有輕我心, 遠來疲頓, 擊之必敗. 當淸路以待乘輿, 乃更以賊遺君父乎?□

) 趙炳舜. 『三國史節要』.

) 趙炳舜. 『三國史節要』.

) 李丙燾. 『舊唐書』. 『資治通鑑』.

都尉<馬文擧>曰: □不遇勍敵, 何以顯壯士?□ 策馬奔擊, 所向皆靡. 衆心稍安, 旣合戰, 行軍摠管<張君乂>退走, <唐>兵敗□. <道宗>收散卒, 登高而望見, 我軍陣亂, 與驍騎數千衝之. <李世勣>引兵助之, 我軍大敗, 死者千餘人. 帝度<遼水>, 撤橋以堅上{士}卒之心, 軍於<馬首山>. 勞賜江夏王<道宗>, 超拜<馬文擧>中郞將, 斬<張君乂>. 帝自將數百騎, 至<遼東城>下, 見士卒負土塡塹, 帝分其尤重者, 於馬上持之, 從官爭負土置城下. <李世勣>攻<遼東城>, 晝夜不息, 旬有二日. 帝引精兵會之, 圍其城數百重{里}, 鼓□聲振天地. 城有<朱蒙>祠, 祠有鎖甲□矛. 妄言前<燕>世天所降. 方圍急, 飾美女以婦神, 巫言: □<朱蒙>悅, 城必完.□ <勣>列砲車, 飛大石過三百步, 所當輒潰. 吾人積木爲樓, 結□罔{網}, 不能拒, 以衝車撞□屋碎之. 時, <百濟>上金□鎧, 丈{又}以玄金爲文鎧, 士被以從. 帝與<勣>會, 甲光炫日. 南風急, 帝遣銳卒, 登衝竿之未{末}, 熱其西南樓. 火延燒城中, 因揮將士登城. 我軍力戰不克, 死者萬餘人. 見捉勝兵萬餘人, 男女四萬口, 糧五十萬石, 以其城爲<遼州>. <李世勣>進攻<白巖城{白崖城}>西南, 帝臨其西北. 城主<孫代音{孫伐音}>, 潛遣腹心請降, 臨城捉{投}刀鉞爲信, □{曰}: □奴願降, 城中有不從者.□ 帝以<唐>幟與其使曰: □必降者, 宜立之城上.□ <代音>立幟, 城中人以爲<唐>兵已登城, 皆從之.

) 趙炳舜. 『三國史節要』.

) 趙炳舜. 『三國史節要』.

) 李丙燾. 『通鑑』.

) 李丙燾. 『舊唐書』.

趙炳舜. 『三國史節要』.

) 趙炳舜. 『三國史節要』.

) 李丙燾. 兩唐書에는 □白崖城□, 『冊府元龜』와 『唐書』 및 『資治通鑑』에는 □白巖城□으로 되어 있음.

) 李丙燾. 『冊府元龜』와 兩唐書에는 □孫伐音□으로, 『資治通鑑』에는 □孫代音□으로 되어 있다.

) 趙炳舜. 『三國史節要』.

) 今西龍.

帝之克<遼東>也, <白巖城>請降, 旣而中悔. 帝怒其反覆, 令軍中曰: □得城, 當悉以人物, 賞戰士.□ <李世勣>見帝將受其降, 帥甲士數十人, 請曰: □士卒所以爭冒矢石, 不顧其死者, 貪虜獲耳. 今城垂拔, 奈何更受其降, 孤戰士之心?□ 帝下馬謝曰: □將軍言是也, 然縱兵殺人, 而虜其妻□, 朕所不忍. 將軍麾下有功者, 朕以庫物賞之, 庶因將軍贖此一城.□ <世勣>乃退, 得城中男女萬餘口, 臨水設幄, 受其降, 仍賜之食, 八十已上, 賜帛有差. 他城之兵在<白巖>者, 悉慰諭給糧仗, 任其所之. 先是, <遼東城>長史, 爲部下所殺, 其省事奉其妻子, 奔<白巖>. 帝憐其有義, 賜帛五匹, 爲長史造靈輿, 歸之<平壤>. 以<白巖城>爲<巖州>, 以<孫代音>爲刺史. 初, 莫離支遣<加尸城>七百人, 戍<蓋牟城>, <李世勣>盡虜之. 其人請從軍自效. 帝曰: □汝家皆在<加尸>, 汝爲我戰, 莫離支必殺汝妻子. 得一人之力, 而滅一家, 吾不忍也.□ 皆稟賜遣之. 以<盖牟城>爲<蓋州>.

帝至<安市城>, 進兵攻之. 北部□薩<高延壽>·南部□薩<高惠眞>, 帥我軍及<靺鞨>兵十五萬, 救<安市>. 帝謂侍臣曰: □今爲<延壽>策有三. 引兵直前, 連<安市城>爲壘, 據高山之險, 食城中之粟, 縱<靺鞨>掠吾牛馬, 攻之不可猝下, 欲歸則泥□爲阻, 坐困吾軍, 上策也; 拔城中之衆, 與之宵遯, 中策也; 不度智能, 來與吾戰, 下策也. 卿曹觀之, 彼必出下策, 成擒在吾目中矣.□ 時, 對盧<高正義>年老習事, 謂<延壽>曰: □<秦>王內芟□雄, 外服戎狄, 獨立爲帝, 此命世之才. 今據{擧}海內之衆而來, 不可敵也. 爲吾計者, 莫若頓兵不戰, 曠日持久, 分遣奇兵, 斷其糧道. 糧食旣盡, 求戰不得, 欲歸無路, 乃可勝.□ <延壽>不從, 引軍直進, 去<安市城>四十里. 帝恐其低徊不至, 命大將軍<阿史那杜□{阿史那社□}>, 將<突厥>千騎以誘之. 兵始交而僞走, <延壽>曰: □易與耳.□ 競進乘之, 至<安市城>東南八里, 依山而陣. 帝悉召諸將問計. <長孫無忌>對曰: □臣聞: □臨敵將戰, 必先觀士卒之情.□ 臣適行經諸營, 見士卒聞<高句麗>至, 皆拔刀結□, 喜形於色. 此必勝之兵也. 陛下未冠, 身親行陣. 凡出奇制勝, 皆上稟聖謀, 諸將奉成□耳. 今日之事, 乞陛下指□.□

) 李丙燾. 『資治通鑑』.

) 李丙燾.

帝笑曰: □諸公以此見讓, 朕當爲諸公商度.□ 乃與<無忌>等, 從數百騎, 乘高望之, 觀山川形勢, 可以伏兵及出入之所. 我軍與<靺鞨>合兵爲陣, 長四十里. 帝望之, 有懼色. 江夏王<道宗>曰: □<高句麗>傾國以拒王師, <平壤>之守必弱. 願假臣精卒五千, 覆其本根, 則數十萬之衆, 可不戰而降.□ 帝不應. 遣使□<延壽>曰: □我以爾國强臣弑其主, 故來問罪, 至於交戰, 非吾本心. 入爾境, 芻粟不給, 故取爾數城, 俟爾國修臣禮, 則所失必復矣.□ <延壽>信之, 不復設備. 帝夜召文武計事, 命<李世勣>將步騎萬五千, 陣於西嶺, <長孫無忌>·<牛進達>, 將精兵萬一千, 爲奇兵, 自山北出於狹谷, 以衝其後, 帝自將步騎四千, 挾鼓角, 偃旗幟, 登山. 帝□諸軍, 聞鼓角, 齊出奮擊. 因命有司, 張受降幕於朝堂之側. 是夜, 流星墜<延壽>營. &日一{旦}曰{日}, <延壽>等, 獨見<李世勣>軍小, 勒兵欲戰. 帝望見<無忌>軍塵起, 命作鼓角, 擧旗幟, 諸軍鼓□□進. <延壽>等懼, 欲分兵禦之, 而其陣已亂. 會, 有雷電, <龍門>人<薛仁貴>, 著奇服, 大呼陷陣, 所向無敵, 我軍披靡. 大軍乘之, 我軍大潰, 死者三{二}萬餘人. 帝望見<仁貴>, 拜遊擊將軍. <延壽>等將餘衆, 依山自固. 帝命諸軍圍之, <長孫無忌>悉撤橋梁, 斷其歸路. <延壽>·<惠眞>, 帥其衆三萬六千八百人, 請降, 入軍門, 拜伏請命.

) 趙炳舜. 『三國史節要』.

) 趙炳舜. 『三國史節要』.

) 趙炳舜. 『三國史節要』.

帝簡□薩已下官長三千五百人, 遷之內地, 餘皆縱之, 使還<平壤>, 收<靺鞨>三千三百人, 悉坑之. 獲馬五萬匹·牛五萬頭·明光鎧萬領, □器械稱是. 更名所幸山, 曰<駐□山>. 以<高延壽>爲鴻□卿, <高惠眞>爲司農卿. 帝之克<白巖>也, 謂<李世勣>曰: □吾聞, <安市城>險而兵精, 其城主村{材}勇, 莫離支之亂, 城守不服, 莫離支擊之, 不能下, 因而與之. <建安>兵弱而糧小, 若出其不意, 攻之必克. 公可先攻<建安>, <建安>下, 則<安市>在吾腹中. 此兵法所謂□城有所不攻者□也.□ 對曰: □<建安>在南, <安市>在北, 吾軍糧皆在<遼東>. 今踰<安市>, 而攻<建安>, 若<麗>人斷吾糧道, 將若之何? 不如先攻<安市>, <安市>下, 則鼓行而取<建安>耳.□ 帝曰: □以公爲將, 安得不用公策, 勿誤吾事!□ <世勣>遂攻<安市>. <安市>人望見帝旗蓋, 輒乘城鼓□, 帝怒. <世勣>請克城之日, 男子皆坑之. <安市>人聞之, 益堅守, 攻久不下. <高延壽>·<高惠眞>請於帝曰: □奴旣委身大國, 不敢不獻其誠. 欲天子早成大功, 奴得與妻子相見. <安市>人顧惜其家, 人自爲戰, 未易猝拔. 今, 奴以<高句麗>十餘萬衆, 望旗沮潰, 國人膽破. <烏骨城>□薩老□, 不能堅守, 移兵臨之, 朝至夕克, 其餘當道小城, 必望風奔潰. 然後收其資糧, 鼓行而前, <平壤>必不守矣.□

) 趙炳舜. 『三國史節要』.

群臣亦言: □<張亮>兵在<沙城>, 召之, 信宿可至. 乘<高句麗>□懼, 倂力拔<烏骨城>, 度<鴨□水>, 直取<平壤>, 在此擧矣.□ 帝將從之, 獨<長孫無忌>以爲天子親征, 異於諸將, 不可乘危□幸, 今<建安>·<新城>之虜衆, 猶十萬, 若回{向}<烏骨>, 皆□吾後, 不如先破<安市>, 取<建安>, 然後長驅而進, 此萬全之策也. 帝乃止. 諸將急攻<安市>. 帝聞城中□□聲, 謂<世勣>曰: □圍城積久, 城中□{烟}火日微, 今鷄□甚喧, 此必饗士, 欲夜出襲我, 宜嚴兵備之.□ 是夜, 我軍數百人, □城而下. 帝聞之, 自至城下, 召兵急擊. 我軍死者數十人, 餘軍退走. 江夏王<道宗>, 督衆第{築}土山於城東南隅, 侵逼其城. 城中亦增高其城, 以拒之. 士卒分番, 交戰日六七合. 衝車·□石, 壞其樓堞, 城中隨立木柵, 以塞其缺. <道宗>傷是{足}, 帝親爲之針. 築山, 晝夜不息, 凡六旬, 用功五十萬. 山頂去城數丈, 下臨城中. <道宗>使果毅<傅伏愛>, 將兵屯山頂, 以備敵. 山頹壓城, 城崩. 會, <伏愛>私離所部, 我軍數百人, 從城缺出戰, 遂奪據土山, 塹而守之. 帝怒, 斬<伏愛>以徇, 命諸將攻之, 三日不能克. <道宗>徒跣詣旗下, 請罪. 帝曰: □汝罪當死, 但朕以<漢><武>殺<王恢>, 不如<秦><穆>用<孟明>, 且有破<盖牟>·<遼東>之功, 故特赦汝耳.□

) 趙炳舜. 『三國史節要』.

) 趙炳舜. 『三國史節要』.

) 趙炳舜. 『三國史節要』.

) 趙炳舜. 『三國史節要』.

帝以<遼>左早寒, 草枯水凍, 士馬難久留, 且糧食將盡, □班師. 先拔<遼>·<盖>二州戶口, 度<遼>, 乃耀兵於<安市城>下而旋, 城中皆屛跡不出. 城主登城拜辭, 帝嘉其固守, 賜□百疋, 以勵事君. 命<世勣>·<道宗>, 將步騎四萬爲殿, 至<遼東>度<遼水>. <遼>澤泥□, 車馬不通. 命<無忌>, 將萬人, □草塡道, 水深處, 以車爲梁, 帝自繫薪於馬□, 以助役. 冬十月, 帝至<蒲蒲{蒲溝}>駐馬, 督塡道. 諸軍度<渤錯水>, 暴風雪, 士卒沾濕多死者. □燃火於道以待之. 凡□<玄□>·<橫山>·<盖牟>·<磨米>·<遼東>·<白岩>·<卑沙>·<夾谷>·<銀山>·<後黃>十城, 徙<遼>·<盖>·<岩>三州戶口, 入<中國>者七萬人. <高延壽>自降後, 常憤歎, 尋以憂死, <惠眞>竟至<長安>. <新城>·<建安>·<駐□>三大戰, 我軍及<唐>兵馬死亡者, 甚衆. 帝以不能成功, 深悔之. 嘆曰: □<魏徵>若在, 不使我有是行也.□

) 趙炳舜. 『三國史節要』.

○論曰: <唐><太宗>, 聖明不世出之君. 除亂比於<湯>·<武>, 致理幾於<成>·<康>. 至於用兵之際, 出奇無窮, 所向無敵. 而東征之功, 敗於<安市>, 則其城主, 可謂豪傑非常者矣. 而史失其姓名, 與<楊子>所云: □<齊>·<魯>大臣, 史失其名.□ 無異. 甚可惜也.

#21卷-高句麗本紀9-寶藏王-05年

○五年, 春二月, <太宗>還京師, 謂<李靖>曰: □吾以天下之衆, 困於小夷, 何也?□ <靖>曰: □此, <道宗>所解.□ 帝顧問<道宗>, 具陳: 在<駐□>時, 乘虛取<平壤>之言. 帝□然曰: □當時悤悤, 吾不憶也.□ 夏五月, 王及莫離支<蓋金>, 遣使謝罪, 幷獻二美女. 帝還之, 謂使者曰: □色者人所重, 然憫其去親戚以傷乃心, 我不取也.□ <東明王>母塑像, 泣血三日. 初, 帝將還, 帝以弓服賜<盖蘇文>, 受之不謝, 而又益驕恣. 雖遣使奉表, 其言率皆詭誕, 又待<唐>使者倨傲, 常窺伺邊隙. 屢□令不攻<新羅>, 而侵凌不止. <太宗>詔勿受其朝貢, 更議討之.

三國史記卷第二十一.

#22卷-00-00-00

三國史記卷第二十二 高句麗本紀第十

三國史記卷第二十二.

輸忠定難靖國贊化同德功臣開府儀同三司檢校太師守太保門下侍中判尙書吏禮部事集賢殿太學士監修國史上柱國致仕臣<金富軾>奉宣撰.

#22卷-高句麗本紀10-00-00

高句麗本紀第十.

<寶藏王>下.

#22卷-高句麗本紀10-寶藏王-06年

○六年, <太宗>將復行師, 朝議以爲: □<高句麗>依山爲城, 不可猝拔. 前大駕親征, 國人不得耕種, 所克之城, 實收其□, 繼以旱災, 民太半乏食. 今若數遣偏師, 更迭擾其疆□, 使彼疲於奔命, 釋□入堡, 數年之間, 千里蕭條, 則人心自離, <鴨□>之北, 可不戰而取矣.□ 帝從之, 以左武衛大將軍<牛進達>, 爲<靑丘>道行軍大摠管, 右武衛將軍<李海岸>副之, 發兵萬餘人, 乘樓舡, 自<萊州>, 泛海而入, 又以太子詹事<李世勣>, 爲<遼東>道行軍大摠管, 右武衛將軍<孫貳朗>等副之, 將兵三千人, 因<營州>都督府兵, 自<新城>道入. 兩軍, 皆選習水善戰者, 配之. <李世勣>軍旣度<遼>, 歷<南蘇>等數城, 皆背城拒戰, <世勣>擊破之, 焚其羅郭而還. 秋七月, <牛進達>·<李海岸>入我境, 凡百餘戰, 攻<石城>拔之, 進至<積利城>下. 我兵萬餘人出戰, <李海岸>擊克之, 我軍死者三千人{二千級}. <太宗>□<宋州>刺史<王波利>等, 發<江南>十二州工人, 造大舡數百□, 欲以伐我. 冬十二月, 王使第二子莫離支<任武>, 入謝罪, 帝許之.

) 李丙燾. 『資治通鑑』.

#22卷-高句麗本紀10-寶藏王-07年

○七年, 春正月, 遣使入<唐>朝貢. 帝詔右武衛大將軍<薛萬徹>, 爲<靑丘>道行軍大摠管, 右衛將軍<裴行方>副之, 將兵三萬餘人, 及樓舡戰艦, 自<萊州>, 泛海來擊. 夏四月, <烏胡鎭>將<古神感>, 將兵浮海來擊, 遇我步騎五千, 戰於<易山>, 破之. 其夜, 我軍萬餘人, 襲<神感>舡, <神感>伏發, 乃敗. 帝謂我困弊, 議以明年發三十萬衆, 一擧滅之. 或以爲大軍東征, 須備經歲之糧, 非畜乘所能載, 宜具是{舟}艦, 爲水轉. <隋>末<劒南>, 獨無寇盜, 屬者<遼東>之役, <劒南>復不預及. 其百姓富庶, 宜使之造舟艦. 帝從之. 秋七月, 王都女産子, 一身兩頭. <大宗{太宗}>遣左領左右府長史<强偉>於<劒南道>, 伐木造舟艦. 大者或長百尺, 其廣半之. 別遣使行水道, 自<巫峽>, 抵<江>·<楊>, 趣<萊州>. 九月, 群獐渡河西走, 群狼向西行, 三日不絶. <太宗>遣將軍<薛萬徹>等來伐. 渡海入<鴨□>, 至<泊灼城>南四十里, 止營. <泊灼>城主<所夫孫>, 帥步騎萬餘, 拒之, <萬徹>遣右衛將軍<裴行方>, 領步卒及諸軍乘之, 我兵潰. <行方>等進兵圍之, <泊灼城>因山設險, 阻<鴨□水>以爲固, 攻之不拔. 我將<高文>, 率<烏骨>·<安地>諸城兵三萬餘人, 來援, 分置兩陣, <萬徹>分軍以當之, 我軍敗潰. 帝又詔<萊州>刺史<李道裕>, 轉糧及器械, □{貯}於<烏胡島>, 將欲大擧.

) 趙炳舜. 『三國史節要』.

) 趙炳舜. 『三國史節要』.

) 趙炳舜. 『三國史節要』.

#22卷-高句麗本紀10-寶藏王-08年

○八年, 夏四月, <唐><太宗>崩. 遺詔罷<遼東>之役.

○論曰: 初, <太宗>有事於<遼東>也, 諫者非一. 又自<安市>旋軍之後, 自以不能成功, 深悔之. 歎曰: □若使<魏徵>在, 不使我有此行也.□ 及其將復伐也, 司空<房玄齡>病中上表, 諫以爲: □『老子』曰: □知足不辱, 知止不殆.□ 陛下威名功德, 旣云足矣, 拓地開疆, 亦可止矣. 且陛下每決一重囚, 必令三復五奏, 進素膳, 止音樂者, 重人命也. 今驅無罪之士卒, 委之鋒刃之下, 使肝腦塗地, 獨不足憫乎? 嚮使<高句麗>違失臣節, 誅之可也; 侵擾百姓, 滅之可也; 他日能爲<中國>患, 除之可也. 今無此三條, 而坐煩<中國>, 內爲前代雪□, 外爲<新羅>報□, 豈非所存者小, 所損者大乎? 願陛下許<高句麗>自新, 焚凌波之舡, 罷應募之衆. 自然華夷慶賴, 遠肅邇安.□ <梁公>將死之言, 諄諄若此, 而帝不從, 思欲丘墟東域而自快, 死而後已. 史論曰: □好大喜功, 勤{勒}兵於遠者.□ 非此之謂乎? <柳公權>小說曰: □<住□{駐□}>之役, <高句麗>與<靺鞨>合軍, 方四十里, <太宗>望之, 有懼色.□ 又曰: □六軍爲<高句麗>所乘, 殆將不振. 候者告<英公>之麾, 黑旗被圍, 帝大恐.□ 雖終於自脫, 而危懼如彼, 而『新舊書』及<司馬公>『通鑑』, 不言者, 豈非爲國諱之者乎?

) 今西龍.

) 趙炳舜. 『三國史節要』.

#22卷-高句麗本紀10-寶藏王-09年

○九年, 夏六月, <盤龍寺><普德>和尙, 以國家奉道, 不信佛法, 南移<完山><孤大山>. 秋七月, 霜雹害□, 民饑.

#22卷-高句麗本紀10-寶藏王-11年

○十一年, 春正月, 遣使入<唐>朝貢.

#22卷-高句麗本紀10-寶藏王-13年

○十三年, 夏四月, 人或言: □於<馬嶺>上, 見神人, 曰: □汝君臣, 奢侈無度, 敗亡無日(+矣).□□ 冬十月, 王遣將<安固>出師, 及<靺鞨>兵, 擊<契丹>. <松漠>都督<李窟哥>禦之, 大敗我軍於<新城>.

) 趙炳舜. 『三國史節要』.

#22卷-高句麗本紀10-寶藏王-14年

○十四年, 春正月, 先是, 我與<百濟>·<靺鞨>, 侵<新羅>北境, 取三十三城, <新羅>王<金春秋>, 遣使於<唐>求援. 二{三}月, <高宗>遣<營州>都督<名振>·左(+右)衛中郞將<蘇定方>, 將兵來擊. 夏五月, <程名振>等, 渡<遼水>. 吾人見其兵少, 開門度<貴湍水{貴端水}>, 逆戰. <名振>等奮擊, 大克之, 殺獲千餘人, 焚其外郭及村落而歸.

) 趙炳舜. 『三國史節要』.

) 趙炳舜. 『三國史節要』.

) 李丙燾. 兩唐書. 『冊府元龜』. 『資治通鑑』.

趙炳舜. 『三國史節要』.

#22卷-高句麗本紀10-寶藏王-15年

○十五年, 夏五月, 王都雨鐵. 冬十二月, 遣使入<唐>, 賀冊皇太子.

#22卷-高句麗本紀10-寶藏王-17年

○十七年, 夏六月, <唐><營州>都督兼東夷都護<程名振>·右領軍中郞將<薛仁貴>, 將兵來攻, 不能克.

#22卷-高句麗本紀10-寶藏王-18年

○十八年, 秋九月, 九虎一時入城食人, 捕之不獲. 冬十一月, <唐>右領軍中郞將<薛仁貴>等, 與我將<溫沙門>, 戰於<橫山>, 破之.

#22卷-高句麗本紀10-寶藏王-19年

○十九年, 秋七月, <平壤>河水血色, 凡三日. 冬十一月, <唐>左驍衛大將軍<契苾何力>, 爲<浿江>道行軍大摠管; 左武衛大將軍<蘇定方>, 爲<遼東>道行軍大摠管; 左驍衛將軍<劉伯英>, 爲<平壤>道行軍大摠管; <蒲州>刺史<程名振>, 爲<鏤方>道摠管, 將兵分道來擊.

#22卷-高句麗本紀10-寶藏王-20年

○二十年, 春正月, <唐>募<河南·北>·<淮南>六十七州兵, 得四萬四千餘人, 詣<平壤>·<鏤方>行營, 又以鴻□卿<蕭嗣業>, 爲<扶餘>道行軍摠管, 帥<回紇>等諸部兵, 詣<平壤>. 夏四月, 以<任雅相>, 爲<浿江>道行軍摠管; <契苾何力>, 爲<遼東>道行軍摠管; <蘇定方>, 爲<平壤>道行軍摠管, 與<蕭嗣業>及諸胡兵凡三十五軍, 水陸分道□進. 帝欲自將大軍, <蔚州>刺史<李君球>立言: □<高句麗>小國, 何至傾<中國>事之有? 如<高句麗>旣滅, 必發兵以守. 小發則威不振, 多發則人不安, 是天下疲於轉戍. 臣謂: 征之未如勿征, 滅之未如勿滅.□ 亦會<武后>諫, 帝乃止. 夏五月, 王遣將軍<惱音信>, 領<靺鞨>衆, 圍<新羅><北漢山城>, 浹旬不解, <新羅>餉道絶, 城中危懼. 忽有大星落於我營, 又雷雨震擊, <惱音信>等, 疑駭別{引}退. 秋八月, <蘇定方>破我軍於<浿江>, 奪<馬邑山>, 遂圍<平壤城>.

九月, <蓋蘇文>遣其子<男生>, 以精兵數萬, 守<鴨□{鴨綠}>, 諸軍不得渡. <契苾何力>至, 値氷大合, <何力>引衆乘氷度{渡}水, 鼓□而進, 我軍潰奔. <何力>追數十里, 殺三萬人. 餘衆悉降, <男生>僅以身免. 會, 有詔班師, 乃還.

)『북한본』.

) 趙炳舜. 『三國史節要』.

#22卷-高句麗本紀10-寶藏王-21年

○二十一年, 春正月, (+<唐>)左驍衛將軍<白州>刺史<□沮{沃沮}>道摠管<龐孝泰>, 與<蓋蘇文>戰於<蛇水>之上, 擧軍沒, 與其子十三人, 皆戰死. <蘇定方>圍<平壤>, 會大雪, 解而退. 凡前後之行, 皆無大功而退.

) 趙炳舜. 『三國史節要』.

) 趙炳舜. 『三國史節要』.

#22卷-高句麗本紀10-寶藏王-25年

○二十五年, 王遣太子<福男>[『新唐書』云<男福>.]入<唐>, 侍祠<泰山>. <蓋蘇文>死, 長子<男生>代爲莫離支. 初, 知國政, 出巡諸城, 使其弟<男建>·<男産>, 留知後事. 或謂二弟曰: □<男生>惡二弟之逼, 意欲除之, 不如先爲計.□ 二弟初未之信. 又有告<男生>者, 曰: □二弟恐兄還奪其權, 欲拒兄不納.□ <男生>潛遣所親, 往<平壤>伺之. 二弟收掩得之, 乃以王命召<男生>, <男生>不敢歸. <男建>自爲莫離支, 發兵討之. <男生>走據<國內城>, 使其子<獻誠>, 詣<唐>求哀. 六月, <高宗>命左驍衛大將軍<契苾何力>, 帥兵應接之, <男生>脫身奔<唐>. 秋八月, 王以<男建>爲莫離支, 兼知內外兵馬事. 九月, 帝詔<男生>, 授特進<遼東>都督兼<平壤>道安撫大使, 封<玄□郡>公.

冬十二月, <高宗>以<李勣>, 爲<遼東>道行軍大摠管兼安撫大使, 以司列少常<伯安陸>·<□處俊>副之. <龐同善>·<契苾何力>, □爲<遼東>道行軍副大摠管兼安撫大使. 其水陸諸軍摠管, □轉糧使<竇義積>·<獨孤卿雲>·<郭待封>等, □受<勣>處分. <河北>諸州租賦, 悉詣<遼東>, 給軍用.

#22卷-高句麗本紀10-寶藏王-26年

○二十六年, 秋九月, <李勣>拔<新城>, 使<契苾何力>守之. <勣>初渡<遼>, 謂諸將曰: □<新城>, <高句麗>西邊要害, 不先得之, 餘城未易取也.□ 遂攻之. 城人<師夫仇>等, 縛城主, 開門降. <勣>引兵進擊, 一十六城皆下. <龐同善>·<高侃>尙在<新城>, <泉男建>遣兵襲其營, 左武衛將軍<薛仁貴>, 擊破之. <侃>進至<金山>, 與我軍戰敗. 我軍乘勝逐北, <薛仁貴>引兵橫擊之, 殺我軍五萬餘人, 拔<南蘇>·<木□>·<蒼□>三城, 與<泉男生>軍合. <郭待封>以水軍, 自別道, 趣<平壤>. <勣>遣別將<馮師本>, 載糧仗以資之, <師本>舡破失期, <待封>軍中飢窘. 欲作書與<勣>, 恐爲他所得, 知其虛實, 乃作離合詩, 以與<勣>. <勣>怒曰: □軍事方急, 何以詩爲? 必斬之.□ 行軍管記通事舍人<元萬頃>, 爲釋其義, <勣>乃更遣糧仗赴之. <萬頃>作檄文曰: □不知守<鴨□>之險?□ <泉男建>報曰: □謹聞命矣.□ 卽移兵據<鴨□津>, <唐>兵不得度. <高宗>聞之, 流<萬頃>於<嶺南>. <□處俊>在<安市城>下, 未及成列, 我軍三萬掩至, 軍中大駭. <處俊>據胡床, 方食乾□, 簡精銳, 擊敗之.

#22卷-高句麗本紀10-寶藏王-27年

○二十七年, 春正月, 以右相<劉仁軌>, 爲<遼東>道副大摠管, <□處俊>·<金仁問>副之. 二月, <李勣>等, 拔我<扶餘城>. <薛仁貴>旣破我軍於<金山>, 乘勝, 將三千人, 將攻<扶餘城>, 諸將以其兵少, 止之. <仁貴>曰: □兵不必多, 顧用之何如耳.□ 遂爲前鋒以進, 與我軍戰, 勝之, 殺獲我軍, 遂拔<扶餘城>, <扶餘川{扶餘州}>中四十餘城, 皆請服. 侍御史<賈言忠>奉使, 自<遼東>還. 帝問: □軍中云何?□ 對曰: □必克. 昔, 先帝問罪, 所以不得志者, 虜未有□也. 諺曰: □軍無媒, 中道回.□ 今<男生>元{兄}弟□□, 爲我嚮導, 虜之情僞, 我盡知之, 將忠士力, 臣故曰必克. 且<高句麗>『秘記』曰: □不及九百年, 當有八十大將, 滅之.□ <高>氏自<漢>有國, 今九百年, <勣>年八十矣. 虜仍□饑, 人常{相}掠賣, 地震裂, 狼狐入城, □穴於門, 人心危駭, 是行不再擧矣.□ <泉男建>復遣兵五萬人, 救<扶餘城>, 與<李勣>等, 遇於<薛賀水>, 合戰敗, 死者三萬餘人. <勣>進攻<大行城>. 夏四月, 彗星見於畢·昴之間. <唐><許□宗{許敬宗}>曰: □彗見東北, <高句麗>將滅之兆也.□ 秋九月, <李勣>拔<平壤>. <勣>旣克<大行城>, 諸軍出他道者, 皆與<勣>會, 進至<鴨□>柵. 我軍拒戰, <勣>等敗之, 追奔二百餘里, 拔<辱夷城>, 諸城遁逃及降者, 相繼. <契苾何力>先引兵, 至<平壤城>下, <勣>軍繼之, 圍<平壤>月餘.

) 李丙燾. 『冊府元龜』.

) 趙炳舜. 『三國史節要』.

) 李丙燾. 『唐書』.

) 趙炳舜. 『三國史節要』.

王<臧{藏}>遣<泉男産>, 帥首領九十八人, 持白幡, 詣<勣>降, <勣>以禮接之. <泉男建>猶閉門拒守, 頻遣兵出戰, 皆敗. <男建>以軍事委浮圖<信誠>. <信誠>與小將<烏沙>·<饒苗>等, 密遣人詣<勣>, 請爲內應. 後五日, <信誠>開門, <勣>縱兵登城, 鼓□焚城. <男建>自刺不死. 執王及<男建>等. 冬十月, <李勣>將還, <高宗>命: 先以王等獻于<昭陵>, 具軍容, 奏凱歌, 入京師, 獻于大廟. 十二月, 帝受□于<含元殿>. 以王政非己出, 赦以爲司平太常伯員外同正; 以<泉男産>爲司宰少卿; 僧<信誠>爲銀靑光祿大夫; <泉男生>爲右衛大將軍. <李勣>已下, 封賞有差, <泉男建>流<黔州>. 分五部, 百七十六城, 六十九萬餘戶, 爲九都督府, 四十二州, 百縣, 置安東都護府於<平壤>, 以統之. 擢我將帥有功者, 爲都督·刺史·縣令, 與<華>人□理. 以右威衛大將軍<薛仁貴>, 檢校安東都護, 摠兵二萬人, 以鎭撫之. 是<高宗><摠章>元年戊辰歲也. 二年, 己巳二月, 王之庶子<安勝>, 率四千餘戶, 投<新羅>. 夏四月, <高宗>移三{二}萬八千三百戶於<江>·<淮>之南, 及<山南>·<京西>諸州空曠之地. 至<咸亨>元年庚午歲, 夏四月, <劒牟岑>欲興復國家, 叛<唐>, 立王外孫<安舜>[『羅紀』作<勝>.]爲主. <唐><高宗>遣大將軍<高侃>, 爲<東州>道行軍摠管, 發兵討之. <安舜>殺<劒牟岑>, 奔<新羅>. 二年辛未歲, 秋七月, <高侃>破餘衆於<安市城>. 三年壬申歲, 十二月, <高侃>與我餘衆, 戰于<白氷山{白水山}>, 破之. <新羅>遣兵救我, <高侃>擊克之, 虜獲二千人. 四年癸酉歲, 夏閏五月, <燕山道>摠管大將軍<李謹行>, 破我人於<瓠瀘河>, □獲數千人. 餘衆皆奔<新羅>.

) 李丙燾. 『唐會要』.

) 李丙燾. 『羅紀』. 『資治通鑑』.

<儀鳳>二年丁丑歲, 春二月, 以降王爲<遼東州>都督, 封<朝鮮>王, 遣歸<遼東>, 安輯餘衆. 東人先在諸州者, 皆遣與王俱歸, 仍移安東都護府於<新城>, 以統之. 王至<遼東>, 謀叛, 潛與<靺鞨>通. <開曜{開耀}>元年, 召還<□州>, 以<永淳>初死. 贈衛尉卿, 詔送至京師, 葬<□利>墓左, 樹碑其阡, 散徙其人於<何南{河南}>·<□右>諸州. 貧者留<安東城>傍舊城, 往往沒於<新羅>, 餘衆散入<靺鞨>及<突厥>. <高>氏君長遂絶. <垂拱>二年, 以降王孫<寶元>, 爲<朝鮮郡>王, 至<聖曆>初, 進左鷹揚衛大將軍, 更封忠誠國王, 賜{使}統安東舊部, 不行. 明年, 以降王子<德武>, 爲安東都督, 後稍自國, 至<元和>十三年, 遣使入<唐>, 獻樂工.

) 趙炳舜. 『三國史節要』.

) 趙炳舜. 『三國史節要』.

) 李丙燾. 『唐書』.

○論曰: <玄□>·<樂浪>, 本<朝鮮>之地, <箕子>所封. <箕子>敎其民, 以禮義·田蠶·織作, 設禁八條. 是以其民不相盜, 無門戶之閉, 婦人貞信不淫, 飮食以□豆, 此仁賢之化也. 而又天性柔順, 異於三方. 故<孔子>悼道不行, 欲浮□於海以居之, 有以也夫. 然而『易』之 □爻, 二多譽, 四多懼, 近也.□ <高句麗>自<秦>·<漢>之後, 介在<中國>東北隅, 其北隣, 皆天子有司, 亂世則英雄特起, 僭竊名位者也, 可謂居多懼之地, 而無謙巽之意, 侵其封□以讐之, 入其郡縣以居之. 是故兵連禍結, 略無寧歲. 及其東遷, 値<隋>·<唐>之一統, 而猶拒詔命以不順, 囚王人於土室. 其頑然不畏如此, 故屢致問罪之師. 雖或有時設奇以陷大軍, 而終於王降, 國滅而後止.

然觀始末, 當其上下和, 衆庶睦, 雖大國, 不能以取之, 及其不義於國, 不仁於民, 以興衆怨, 則崩潰而不自振. 故<孟子>曰: □天時·地利, 不如人和.□ 『左氏』曰: □國之興也, 以福; 其亡也, 以禍. 國之興也, 視民如傷, 是其福也; 其亡也, 以民爲土芥, 是其禍也.□ 有味哉, 斯言也! 夫然則凡有國家者, 縱暴吏之驅迫, 强宗之聚斂, 以失人心, 雖欲理而不亂, 存而不亡, 又何異强酒而惡醉者乎?

三國史記卷第二十二.

#23卷-00-00-00

三國史記卷第二十三 百濟本紀第一

三國史記卷第二十三.

輸忠定難靖國贊化同德功臣開府儀同三司檢校太師守太保門下侍中判尙書吏禮部事集賢殿太學士監修國史上柱國致仕臣<金富軾>奉宣撰.

#23卷-百濟本紀1-00-00

百濟本紀第一.

始祖<溫祚王>·<多婁王>·<己婁王>·<盖婁王>·<肖古王>.

#23卷-百濟本紀1-溫祚王-元年

○<百濟>始祖<溫祚王>, 其父, <鄒牟>, 或云<朱蒙>. 自<北扶餘>逃難, 至<卒本扶餘>. <扶餘>王無子, 只有三女子, 見<朱蒙>, 知非常人, 以第二女妻之. 未幾, <扶餘>王薨, <朱蒙>嗣位. 生二子, 長曰<沸流>, 次曰<溫祚>.[或云: □<朱蒙>, 到<卒本>, 娶越郡女, 生二子.□] 及<朱蒙>在<北扶餘>所生子, 來爲太子. <沸流>·<溫祚>, 恐爲太子所不容, 遂與<烏干>·<馬黎>等十臣南行, 百姓從之者, 多. 遂至<漢山>, 登<負兒嶽>, 望可居之地, <沸流>欲居於海濱. 十臣諫曰: □惟此<河南>之地, 北帶<漢水>, 東據高岳, 南望沃澤, 西阻大海. 其天險地利, 難得之勢, 作都於斯, 不亦宜乎?□ <沸流>不聽, 分其民, 歸<□鄒忽>以居之. <溫祚>都<河南><慰禮城>, 以十臣爲輔翼, 國號<十濟>, 是<前漢><成帝><鴻嘉>三年也. <沸流>以<□鄒>, 土濕水鹹, 不得安居, 歸見<慰禮>, 都邑鼎定, 人民安泰, 遂慙悔而死, 其臣民皆歸於<慰禮>. 後以來時百姓樂從, 改號<百濟>. 其世系與<高句麗>, 同出<扶餘>, 故以<扶餘>爲氏.[一云: 始祖<沸流王>, 其父<優台>, <北扶餘>王<解扶婁>庶孫. 母<召西奴>, <卒本>人<延□勃>之女, 始歸于<優台>, 生子二人, 長曰<沸流>, 次曰<溫祚>. <優台>死, 寡居于<卒本>.

後<朱蒙>不容於<扶餘>, 以<前漢><建昭>二年, 春二月, 南奔至<卒本>, 立都號<高句麗>, 娶<召西奴>爲妃.

其於問{開}基創業, □{頗}有內助, 故<朱蒙>寵接之特厚, 待<沸流>等如己子. 及<朱蒙>在<扶餘>所生<禮>氏子<孺留>來, 立之爲大子{太子}, 以至嗣位焉. 於是, <沸流>謂弟<溫祚>曰: □始, 大王避<扶餘>之難, 逃歸至此, 我母氏傾家財, 助成邦業, 其勤勞多矣. 及大王厭世, 國家屬於<孺留>, 吾等徒在此, 鬱鬱如□贅, 不如奉母氏, 南遊卜地, 別立國都.□ 遂與第{弟}率黨類, 渡<浿>·<帶>二水, 至<□鄒忽{彌鄒忽}>以居之. 『北史』及『隋書』皆云: □<東明>之後有<仇台>, 篤於仁信. 初立國于<帶方>故地, <漢><遼東>太守<公孫度>以女妻之, 遂爲東夷强國.□ 未知孰是.]

) 趙炳舜. 『三國史節要』.

) 趙炳舜. 『三國史節要』.

) 趙炳舜. 『三國史節要』.

)『북한본』.

元年, 夏五月, 立<東明王>廟.

#23卷-百濟本紀1-溫祚王-02年

○二年, 春正月, 王謂群臣曰: □<靺□{靺鞨}>連我北境, 其人勇而多詐, 宜繕兵積□, 爲拒守之計.□ 三月, 王以族父<乙音>, 有智識膽力, 拜爲右輔, 委以兵馬之事.

#23卷-百濟本紀1-溫祚王-03年

○三年, 秋九月, <靺鞨>侵北境, 王帥勁兵, 急擊大敗之, 賊生還者十一二. 冬十月, 雷. 桃李華.

#23卷-百濟本紀1-溫祚王-04年

○四年, 春夏, 旱, 饑, 疫. 秋八月, 遣使<樂浪>修好.

#23卷-百濟本紀1-溫祚王-05年

○五年, 冬十月, 巡撫北邊, 獵獲神鹿.#23卷-百濟本紀1-溫祚王-06年

○六年, 秋七月辛未{辛卯}晦, 日有食之.

) 趙炳舜. 『三國史節要』.

#23卷-百濟本紀1-溫祚王-08年

○八年, 春二月, <靺鞨>賊{兵}三千來圍<慰禮城>, 王閉城門不出. 經旬, 賊糧盡而歸. 王簡銳卒, 追及<大斧峴>, 一戰克之, 殺虜五百餘人. 秋七月, 築<馬首城>, 竪<甁山>柵. <樂浪>太守使告曰: □頃者, 聘問結好, 意同一家, 今逼我疆, 造立城柵, 或者其有蠶食之謀乎? 若不□舊好, □城破柵, 則無所猜疑. 苟或不然, 請一戰以決勝負.□ 王報曰: □設險守國, 古今常道, 豈敢以此, 有□於和好? 宜若執事之所不疑也. 若執事恃强出師, 則小國亦有以待之耳.□ 由是, 與<樂浪>失和.

) 趙炳舜. 『三國史節要』.

#23卷-百濟本紀1-溫祚王-10年

○十年, 秋九月, 王出獵, 獲神鹿, 以送<馬韓>. 冬十月, <靺鞨>寇北境. 王遣兵二百, 拒戰於<昆彌川>上. 我軍敗績, 依<靑木山>自保. 王親帥精騎一百, 出<烽峴>, 救之. 賊見之, 卽退.

#23卷-百濟本紀1-溫祚王-11年

○十一年, 夏四月, <樂浪>使<靺鞨>襲破<甁山>柵, 殺掠一百餘人. 秋七月, 設<禿山>·<狗川>兩柵, 以塞<樂浪>之路.

#23卷-百濟本紀1-溫祚王-13年

○十三年, 春二月, 王都老□化爲男. 五虎入城. 王母薨, 年六十一歲.

夏五月, 王謂臣下曰: □國家東有<樂浪>, 北有<靺鞨>. 侵□疆境, 少有寧日. □今妖祥屢見, 國母棄養, 勢不自安, 必將遷國. 予昨出巡, 觀<漢水>之南, 土壤膏□. 宜都於彼, 以圖久安之計.□ 秋七月, 就<漢山>下, 立柵, 移<慰禮城>民戶. 八月, 遣使<馬韓>, 告遷都. 遂畵定疆□, 北至<浿河>, 南限<熊川>, 西窮大海, 東極<走壤>. 九月, 立城闕.

#23卷-百濟本紀1-溫祚王-14年

○十四年, 春正月, (+來)遷(+<漢山>)都. 二月, 王巡撫部落, 務勸農事. 秋七月, 築城<漢江>西北, 分<漢城>民.

) 趙炳舜. 『三國史節要』.

) 趙炳舜. 『三國史節要』.

#23卷-百濟本紀1-溫祚王-15年

○十五年, 春正月, 作新宮室, 儉而不陋, 華而不侈.

#23卷-百濟本紀1-溫祚王-17年

○十七年, 春, <樂浪>來侵, 焚<慰禮城>. 夏四月, 立廟以祀國母.

#23卷-百濟本紀1-溫祚王-18年

○十八年, 冬十月, <靺鞨>掩至, 王帥兵, 逆戰於<七重河>, 虜獲酋長<素牟>, 送<馬韓>, 其餘賊盡坑之. 十一月, 王欲襲<樂浪><牛頭山城>, 至<臼谷>, 遇大雪, 乃還.

#23卷-百濟本紀1-溫祚王-20年

○二十年, 春二月, 王設大壇, 親祠{祀}天地, 異鳥五來翔.

) 趙炳舜. 『三國史節要』.

#23卷-百濟本紀1-溫祚王-22年

○二十二年, 秋八月, 築<石頭>·<高木>二城. 九月, 王帥騎兵一千, 獵<斧峴>東, 遇<靺鞨>賊, 一戰破之, 虜獲生口, 分賜將士.

#23卷-百濟本紀1-溫祚王-24年

○二十四年, 秋七月, 王作<熊川>柵. <馬韓>王遣使責讓曰: □王初渡河, 無所容足, 吾割東北一百里之地, 安之, 其待王不爲不厚. 宜思有以報之, 今以國完民聚, 謂莫與我敵, 大設城池, 侵犯我封疆, 其如義何?□ 王慙, 遂壞其柵.

#23卷-百濟本紀1-溫祚王-25年

○二十五年, 春二月, 王宮井水暴溢. <漢城>人家馬生牛, 一首二身. 日者曰: □井水暴溢者, 大王勃興之兆也, 牛一首二身者, 大王幷□國之應也.□ 王聞之喜, 遂有幷呑<辰>·<馬>之心.

#23卷-百濟本紀1-溫祚王-26年

○二十六年, 秋七月, 王曰: □<馬韓>漸弱, 上下離心, 其勢不能又{久}. □爲他所幷, 則脣亡齒寒, 悔不可及. 不如先人而取之, 以免後艱.□ 冬十月, 王出師, 陽言田獵, 潛襲<馬韓>, 遂幷其國邑, 唯<圓山>·<錦峴>二城固守不下.

) 趙炳舜. 『三國史節要』.

#23卷-百濟本紀1-溫祚王-27年

○二十七年, 夏四月, 二城降, 移其民於<漢山>之北, <馬韓>遂滅. 秋七月, 築<大豆山城>.

#23卷-百濟本紀1-溫祚王-28年

○二十八年, 春二月, 立元子<多婁>爲太子, 委以內外兵事. 夏四月, 隕霜害麥.

#23卷-百濟本紀1-溫祚王-31年

○三十一年, 春正月, 分國內民戶, 爲南北部. 夏四月, 雹. 五月, 地震.

六月, 又震.

#23卷-百濟本紀1-溫祚王-33年

○三十三年, 春夏大旱. 民饑相食, 盜賊大起, 王撫安之. 秋八月, 加置東西二部.

#23卷-百濟本紀1-溫祚王-34年

○三十四年, 冬十月, <馬韓>舊將<周勤>, 據<牛谷城>叛. 王躬帥兵五千, 討之, <周勤>自經. 腰斬其尸, 幷誅其妻子.

#23卷-百濟本紀1-溫祚王-36年

○三十六年, 秋七月, 築<湯井城>, 分<大豆城>民戶, 居之. 八月, 修葺<圓山>·<錦峴>二城, 築<古沙夫里城>.

#23卷-百濟本紀1-溫祚王-37年

○三十七年, 春三月, 雹大如□子, 鳥雀遇者死. 夏四月, 旱, 至六月乃雨. <漢水>東北部落饑荒, 亡入<高句麗>者一千餘戶, <浿>·<帶>之間, 空無居人.

#23卷-百濟本紀1-溫祚王-38年

○三十八年, 春二月, 王巡撫, 東至<走壤>, 北至<浿河>, 五旬而返. 三月, 發使勸農桑, 其以不急之事擾民者, 皆除之. 冬十月, 王築大壇, 祠{祀}天地.

) 趙炳舜. 『三國史節要』.

#23卷-百濟本紀1-溫祚王-40年

○四十年, 秋九月, <靺鞨>來攻<述川城>. 冬十一月, 又襲<斧峴城>, 殺掠百餘人, 王命勁騎二百, 拒擊之.

#23卷-百濟本紀1-溫祚王-41年

○四十一年, 春正月, 右輔<乙音>卒, 拜北部<解婁>爲右輔. <解婁>, 本<扶餘>人也. 神識淵與{奧}, 年過七十, 旅{□}力不愆, 故用之.

) 趙炳舜. 『三國史節要』.

) 趙炳舜. 『三國史節要』.

二月, 發<漢水>東北諸部落人年十五歲以上, 修營<慰禮城>.

#23卷-百濟本紀1-溫祚王-43年

○四十三年, 秋八月, 王田<牙山>之原五日. 九月, 鴻□百餘集王宮. 日者曰: □鴻□, 民之象也, 將有遠人來投者乎!□ 冬十月, <南沃沮><仇頗解>等二十餘家, 至<斧壤>納款. 王納之, 安置<漢山>之西.

#23卷-百濟本紀1-溫祚王-45年

○四十五年, 春夏大旱, 草木焦枯. 冬十月, 地震, 傾倒人屋.

#23卷-百濟本紀1-溫祚王-46年

○四十六年, 春二月, 王薨.

#23卷-百濟本紀1-多婁王-元年

○<多婁王>, <溫祚王>之元子. 器宇寬厚, 有威望. <溫祚王>在位第二十八年, 立爲太子, 至四十六年, 王薨, 繼位.

#23卷-百濟本紀1-多婁王-02年

○二年, 春正月, (+王)謁始祖<東明>廟. 二月, 王祀天地於南壇.

) 趙炳舜. 『三國史節要』.

#23卷-百濟本紀1-多婁王-03年

○三年, 冬十月, 東部<屹于>, 與<靺鞨>戰於<馬首山>西, 克之, 殺獲甚衆. 王喜, 賞<屹于>馬十匹·租五百石.

#23卷-百濟本紀1-多婁王-04年

○四年, 秋八月, <高木城><昆優>, 與<靺鞨>戰, 大克, 斬首二百餘級. 九月, 王田於<橫岳>下, 連中雙鹿, 衆人歎美之.

#23卷-百濟本紀1-多婁王-06年

○六年, 春正月, 立元子<己婁>爲太子. 大赦. 二月, 下令國南州郡, 始作稻田.

#23卷-百濟本紀1-多婁王-07年

○七年, 春二月, 右輔<解婁>卒, 年九十歲. 以東部<屹于>爲右輔. 夏四月, 東方有赤氣. 秋九月, <靺鞨>攻陷<馬首城>, 放火, 燒百姓廬屋. 冬十月, 又襲<甁山>柵.

#23卷-百濟本紀1-多婁王-10年

○十年, 冬十月, 右輔<屹于>爲左輔, 北部<眞會>爲右輔. 十一月, 地震聲如雷.

#23卷-百濟本紀1-多婁王-11年

○十一年, 秋, 穀不成, 禁百姓私釀酒. 冬十月, 王巡撫東西兩部, 貧不能自存者, 給穀人二石.

#23卷-百濟本紀1-多婁王-21年

○二十一年, 春二月, 宮中太槐樹自枯. 三月, 左輔<屹于>卒, 王哭之哀.

#23卷-百濟本紀1-多婁王-28年

○二十八年, 春夏旱. 慮囚, 赦死罪. 秋八月, <靺鞨>侵北鄙.

#23卷-百濟本紀1-多婁王-29年

○二十九年, 春二月, 王命東部, 築<牛谷城>, 以備<靺鞨>.

#23卷-百濟本紀1-多婁王-36年

○三十六年, 冬十月, 王拓地至<娘子谷城>. 仍遣使<新羅>請會, 不從.

#23卷-百濟本紀1-多婁王-37年

○三十七年, (+秋八月)王遣兵攻<新羅><蛙山城>, 不克, (+冬十月), 移兵攻<狗壤城>. <新羅>發騎兵二千, 逆擊走之.

) 趙炳舜. 『三國史節要』.

) 趙炳舜. 『三國史節要』.

#23卷-百濟本紀1-多婁王-39年

○三十九年, 攻取<蛙山城>, 留二百人, 守之, 尋爲<新羅>所敗.

#23卷-百濟本紀1-多婁王-43年

○四十三年, 遣兵侵<新羅>.

#23卷-百濟本紀1-多婁王-46年

○四十六年, 夏五月戊午晦, 日有食之.

#23卷-百濟本紀1-多婁王-47年

○四十七年, 秋八月, 遣將侵<新羅>.

#23卷-百濟本紀1-多婁王-48年

○四十八年, 冬十月, 又攻<蛙山城>, 拔之.

#23卷-百濟本紀1-多婁王-49年

○四十九年, 秋九月, <蛙山城>爲<新羅>所復.

#23卷-百濟本紀1-多婁王-50年

○五十年, 秋九月, 王薨.

#23卷-百濟本紀1-己婁王-元年

○<己婁王>, <多婁王>之元子. 志識宏遠, 不留心細事. <多婁王>在位第六年, 立爲太子, 至五十年, 王薨, 繼位.

#23卷-百濟本紀1-己婁王-09年

○九年, 春正月, 遣兵侵<新羅>邊境. 夏四月乙巳, 客星入紫微.

#23卷-百濟本紀1-己婁王-11年

○十一年, 秋八月乙未晦, 日有食之.

#23卷-百濟本紀1-己婁王-13年

○十三年, 夏六月, 地震, 裂陷民屋, 死者多.

#23卷-百濟本紀1-己婁王-14年

○十四年, 春三月, 大旱, 無□{麥}. 夏六月, 大風拔木.

) 趙炳舜. 『三國史節要』.

#23卷-百濟本紀1-己婁王-16年

○十六年, 夏六月戊戌朔, 日有食之.

#23卷-百濟本紀1-己婁王-17年

○十七年, 秋八月, <橫岳>大石五, 一時隕落.

#23卷-百濟本紀1-己婁王-21年

○二十一年, 夏四月, 二龍見<漢江>.

#23卷-百濟本紀1-己婁王-23年

○二十三年, 秋八月, 隕霜殺菽. 冬十月, 雨雹.

#23卷-百濟本紀1-己婁王-27年

○二十七年, 王獵<漢山>, 獲神鹿.

#23卷-百濟本紀1-己婁王-29年

○二十九年, 遣使<新羅>請和.

#23卷-百濟本紀1-己婁王-31年

○三十一年, 冬, 無氷.

#23卷-百濟本紀1-己婁王-32年

○三十二年, 春夏旱, 年饑民相食. 秋七月, <靺鞨>入<牛谷>, 奪掠民口而歸.

#23卷-百濟本紀1-己婁王-35年

○三十五年, 春三月, 地震. 冬十月, 又震.

#23卷-百濟本紀1-己婁王-37年

○三十七年, 遣使聘<新羅>.

#23卷-百濟本紀1-己婁王-40年

○四十年, 夏四月, □巢于都城門上. 六月, 大雨浹旬, <漢江>水漲, 漂毁民屋. 秋七月, 命有司, 補水損之田.

#23卷-百濟本紀1-己婁王-49年

○四十九年, <新羅>爲<靺鞨>所侵掠, 移書請兵, 王遣五將軍, 救之.

#23卷-百濟本紀1-己婁王-52年

○五十二年, 冬十一月, 王薨.

#23卷-百濟本紀1-蓋婁王-元年

○<蓋婁王>, <己婁王>之子, 性恭順, 有操行. <己婁>在位五十二年薨, 卽位.

#23卷-百濟本紀1-蓋婁王-04年

○四年, 夏四月, 王獵<漢山>.

#23卷-百濟本紀1-蓋婁王-05年

○五年, 春二月, 築<北漢山城>.

#23卷-百濟本紀1-蓋婁王-10年

○十年, 秋八月庚子, 熒惑犯南斗(-一).

) 趙炳舜. 『三國史節要』.

#23卷-百濟本紀1-蓋婁王-28年

○二十八年, 春正月丙申晦, 日有食之. 冬十月, <新羅>阿□<吉宣>謀叛, 事露來奔. <羅>王移書請之, 不送. <羅>王怒, 出師來伐. 諸城堅壁, 自守不出, <羅>兵絶糧而歸.

○論曰: <春秋>時, <□僕>來奔<魯>. <季文子>曰: □見有禮於其君者, 事之如孝子之養父母也; 見無禮於其君者, 誅之如鷹□之逐鳥雀也. 觀<□僕>, 不度於善而在於凶德, 是以去之.□ 今<吉宣>亦姦賊之人, <百濟>王納而匿之, 是謂掩賊爲藏者也. 由是, 失□國之和, 使民困於兵革之役, 其不明, 甚矣.

#23卷-百濟本紀1-蓋婁王-39年

○三十九年, 王薨.

#23卷-百濟本紀1-肖古王-元年

○<肖古王>[一云<素古>.], <蓋婁王>之子. <蓋婁>在位三十九年薨, 嗣位.

#23卷-百濟本紀1-肖古王-02年

○二年, 秋七月, 潛師襲破<新羅>西鄙二城, 虜獲男女一千而還.

八月, <羅>王遣一吉□<興宣>, 領兵二萬, 來侵國東諸城. <羅>王又親帥精騎八千繼之, 掩至<漢水>. 王度<羅>兵, 衆不可敵, 乃還前所掠.

#23卷-百濟本紀1-肖古王-05年

○五年, 春三月丙寅晦, 日有食之. 冬十月, 出兵侵<新羅>邊鄙.

#23卷-百濟本紀1-肖古王-21年

○二十一年, 冬十月, 無雲而雷. 星□于西北, 二十日而滅.

#23卷-百濟本紀1-肖古王-22年

○二十二年, 夏五月, 王都井及<漢水>皆竭.

#23卷-百濟本紀1-肖古王-23年

○二十三年, 春二月, 重修宮室. 出師攻<新羅><母山城>.

#23卷-百濟本紀1-肖古王-24年

○二十四年, 夏四月丙午朔, 日有食之. 秋七月, 我軍與<新羅>戰於<狗壤>, 敗北, 死者五百餘人.

#23卷-百濟本紀1-肖古王-25年

○二十五年, 秋八月, 出兵襲<新羅>西境<圓山鄕>, 進圍<缶谷城>. <新羅>將軍<仇道>, 帥馬兵五百, 拒之. 我兵佯退, <仇道>追至<蛙山>, 我兵反擊之, 大克.

#23卷-百濟本紀1-肖古王-26年

○二十六年, 秋九月, 蚩尤旗見于角·亢.

#23卷-百濟本紀1-肖古王-34年

○三十四年, 秋七月, 地震. 遣兵, 侵<新羅>邊境.

#23卷-百濟本紀1-肖古王-39年

○三十九年, 秋七月, 出兵攻<新羅><腰車城>, 拔之, 殺其城主<薛夫>. <羅>王<奈解>怒, 命伊伐□<利音>爲將, 帥六部精兵, 來攻我<沙峴城>.

冬十月, 星□于東井.

#23卷-百濟本紀1-肖古王-40年

○四十年, 秋七月, 太白犯月.

#23卷-百濟本紀1-肖古王-43年

○四十三年, 秋, 蝗, 旱, □不順成, 盜賊多起, 王撫安之.

#23卷-百濟本紀1-肖古王-44年

○四十四年, 冬十月, 大風拔木.

#23卷-百濟本紀1-肖古王-45年

○四十五年, 春二月, 築<赤峴>·<沙道>二城, 移東部民戶. 冬十月, <靺鞨>來攻<沙道城>, 不克, 焚燒城門而遁.

#23卷-百濟本紀1-肖古王-46年

○四十六年, 秋八月, 國南, 蝗害□, 民饑. 冬十一月, 無氷.

#23卷-百濟本紀1-肖古王-47年

○四十七年, 夏六月庚寅晦, 目{日}有食之.

) 趙炳舜. 『三國史節要』.

#23卷-百濟本紀1-肖古王-48年

○四十八年, 秋七月, 西部人<茴會{荀會}>獲白鹿, 獻之. 王以爲瑞, 賜□一百石.

) 趙炳舜. 『三國史節要』.

#23卷-百濟本紀1-肖古王-49年

○四十九年, 秋九月, 命北部<眞果>, 領兵一千, 襲取<靺鞨><石門城>. 冬十月, <靺鞨>以勁騎來侵. 至于<述川>. 王薨.

三國史記卷第二十三.